Pasaulio jaunimo dienos 2005 m.

Pasaulio jaunimo dienos 2005 m. – Pasaulio jaunimo dienos, 2005 m. vykusios Kelne (Šiaurės Reinas-Vestfalija, Vokietija). Tema – „Atėjome jo pagarbinti".

 Registracija 
Iki 2005 m. birželio 1 d. jaunuoliai nuo 16 iki 30 metų amžiaus (paprastai grupėmis) registravosi internetu. Užsiregistravę asmenys įgijo teisę gauti „piligrimo krepšį“, suteikiantį galimybių naudotis įvairiomis paslaugomis, maisto kortelių, nakvynę, draudimą ir abonementą visuomeniniam transportui. Registracija internetu visų pirma skirta organizuotoms grupėms ir vyko per vietos Vyskupų konferenciją. Pavieniai asmenys galėjo registruotis internetu, jei to padaryti nebus įmanoma vietos vyskupijoje.
Registracija internete vyko vokiečių, anglų, prancūzų, ispanų ir italų kalbomis. Oficialiame PJD portale buvo pateiktos instrukcijos, užpildyti būtinos formos. Buvo prašoma, kad besiregistruojantieji skirtų po 10 eurų solidarumo fondui (labiausiai skurstančių šalių jaunuolių kelionėms į PJD paremti)Dešimt mėnesių iki Pasaulio jaunimo dienų: organizatoriai surengė net loteriją (bernardinai.lt, 2004-09-24).

 Jaunimas iš Lietuvos 
Pasaulio jaunimo dienose Kelne su popiežiumi Benediktu XVI dalyvavo per 2 000 jaunuolių iš Lietuvos. Iki rugpjūčio vidurio viešėjo skirtingose Vokietijos vyskupijose, o rugpjūčio 16-21 dienomis suvažiavę į Kelną, dalyvavo šventiniuose renginiuose (teatrų pasirodymai, koncertai, diskusijos, Šv. Rašto skaitymai, Kryžiaus kelias etc.)Su Benediktu XVI Kelne susitiks per 2 tūkst. Lietuvos jaunuolių (ELTA, delfi.lt, 2005 liepos mėn. 27 d. 13:19)

 Popiežiaus susitikimai su politikais, religiniais veikėjais 
Popiežius susitiko ne tik su viso pasaulio jaunimu, bet ir su įvairių religijų atstovais, Vokietijos politikais. Pvz., su Vokietijos kancleriu Gerhard Schroeder, Bundestago pirmininku Wolfgang Thierse, Krikščionių demokratų sąjungos (CDU) lydere (tuometine kandidate į kanclerio postą) Angela Merkel, Šiaurės Reino-Vestfalijos ministru prezidentu Juergen RuettgersPasaulio jaunimo diena Kelne pakėlė vokiečių nuotaiką.

Rugpjūčio 20 d. (šeštadienį) Popiežius Benediktas XVI šeštadienį susitiko su Vokietijos musulmonų bendruomenės (kurią daugiausia sudaro turkai), lyderiais (norėdamas pabrėžti glaudesnių santykių su kitais tikėjimais svarbą). Turkų islamo reikalų religinė valdyba, kuriai priklauso dauguma Vokietijoje veikiančių mečečių, ir Vokietijos centrinės musulmonų tarybos nariai su popiežiumi trumpam susitiko Kelno arkivyskupo rezidencijojeBenediktas XVI susitinka su Vokietijos musulmonais (BNS, delfi.lt, 2005 rugpjūčio mėn. 20 d. 17:31).

 Programa 
Pasaulio jaunimo dienų programą sudarė 2 dalys. 2005 m. rugpjūčio 11–15 d. jaunimas viešėjo skirtingose Vokietijos vyskupijose.
2005 m. rugpjūčio 16–21 d. visi dalyviai suvažiavo į susitikimą Kelne.

Rugpjūčio 20 d. vakare po atviru dangumi įvyko pagrindinis šimtų tūkstančių jaunųjų katalikų susitikimas su popiežiumi Benediktu XVI, vadovavusiu Vigilijos maldai.

Rugpjūčio 21 d. (sekmadienį) vyko baigiamosios Šv. Mišios. Tai buvo svarbiausias su ganytojišku vizitu į Pasaulio jaunimo dienas atvykusio popiežiaus trečiosios dienos renginys. Jis vyko Marienfelde, netoli Kelno (ten iki 2005 m. pavasario plytėjo žemės ūkio kultūrų laukai). Tai kartu buvo ir paskutinis išbandymas, turėjęs parodyti, ar Popiežius sugeba pasiekti ir įkvėpti jaunimą taip, kaip tai mokėjo padaryti charizmatiškasis jo pirmtakas Jonas Paulius II. Sekmadienio Mišiose buvo laukiama susirenkant 1600 000 dalyvių. Renginiui pasirinkta pieva Marienfilde vietomis tapo tikra klampyne (kadangi penktadienį renginio išvakarėse Kelne buvo smarkios liūtys, be to, prisidėjo masinis žmonių judėjimas)Popiežius vadovavo jaunųjų piligrimų vigilijos maldai (BNS, 2005 rugpjūčio mėn. 20 d. 17:32).

 Kelionė, atvykimas į Vokietiją, renginiai vyskupijose 

 Rugpjūčio 10 d. Išvykimas iš Lietuvos
 Rugpjūčio 11 d. Atvykimas
 Rugpjūčio 12 d. Socialinė diena
 Rugpjūčio 13 d. Susipažinimas su vietove
 Rugpjūčio 14 d. Šeimos diena, Šv. Mišios

 Kelionė į Kelną, renginiai bendruomenėse 
 Rugpjūčio 15 d. vyko kelionė į Kelną. Vakare vyko Marijos šventė bendruomenėse (20-22 val.).

 Rugpjūčio 16 d.
 Nuo 7.30 Rytmetinė bendruomenėse
 10-16.00 Dvasinis centras, kultūra mieste, Susitikimo centrai
 Popietę – įžanginė programa
 17-19.00 Atidarymo Šv. Mišios
 19-22.00 Welcome! Festivalis Kelne, Bonoje, Diuseldorfe

 Rugpjūčio 17 d.
 Nuo 7.30 Rytmetinė bendruomenėse
 9-13.00 Katekezė kartu su įvadu, susitaikymo sakramentu bei baigiant Šv. Mišiomis
 14-17.00 Muzikinis piknikas (Kelne, Bonoje, Diuseldorfe)
 14-22.00 Jaunimo festivalis
 Vakare – Ekumeninės pamaldos Jaunimo festivalio programoje

 Rugpjūčio 18 d.:
 nuo 7.30 Rytmetinė bendruomenėse
 9-13.00 Katekezė kartu su įvadu, Susitaikymo sakramentu bei baigiant Šv. Mišiomis
 Popietę – Įžanginė programa su muzika ir malda
 16-18.30 Susitikimo su Popiežiumi šventė
 19-22.00 Tarptautinis festivalis Kelne

 Rugpjūčio 19 d.
 nuo 7.30 Rytmetinė bendruomenėse
 9-13.00 Katekezė kartu su įvadu, Susitaikymo sakramentu bei baigiant Šv. Mišiomis
 14.00-18.00 Jaunimo festivalis
 19.30 Kryžiaus kelias

 Rugpjūčio 20 d.

 nuo 7.30 Šv. Mišios bei atsisveikinimas bendruomenėse
 nuo 11.00 Pradedama rinktis Vigilijai
 nuo 12.00 Susitaikymo sakramentas
 Popietę – Įžanginė programa su muzika ir malda
 18.30 Vigilija su Popiežiumi, tylos ir adoracijos laikas, Susitaikymo sakramentas

 Rugpjūčio 21 d.
 7.00 Rytmetinė (malda)
 10.00-12.30 Šv. Mišios su Popiežiumi
 Iki 18.00 Baigiamieji šventės akordai su muzikaPasaulio jaunimo dienos 2005 m.: Programa  (lietuvių k.)

 Po Jaunimo dienų 
Pasak Vokietijos laikraščio „Welt“, Pasaulio jaunimo dienos iš esmės nepakeitė planetos religinio paveikslo. Popiežius, grįžęs į apaštališkuosius rūmus Vatikane, Vokietijos nepaliko labiau katalikiškos nei ji buvo iki jo vizito. Tiesa, Pasaulio jaunimo dienos – geriausias liudijimas apie Bažnyčios įvairiapusiškumąPasaulio jaunimo dienos – geriausias liudijimas apie Bažnyčios įvairiapusiškumą (2005 08 22).

 PJD tęsiniai 
Sekančios Pasaulio jaunimo dienos (2008 m.) vyko Sidnėjuje (Australija).

2011 m. PJD – Ispanijoje (Madride).

 Taip pat skaitykite 
 Lietuvos jaunimo dienos

 Šaltiniai 

Kategorija:Kelnas
Kategorija:pasaulio jaunimo dienos
Kategorija:2005 metai